
SINDICATONAN: REVOCA LEY 
DI PRESTATIEMANAGEMENT 
OF TIN OTRO ACCION 


BCA TA SIGUI CU RESERVA 
OBLIGATORIO NA 25,5 
PUNTO DI PORCENTAHE 
DEBI NA CAÍDA CONTINUO 
DI LIKIDES EXCESIVO 


HOMBER MALAMENTE 
MALTRATA DOS LUNA 
PASA A FAYECE 


NADA DI FRAUDE OF CORUPCION 


BRIESEN A VIOLA LEY 
DI COMPTABILIDAD Y 
TA RESPONSABEL PA 
DEBE DI 2.1 MIYON 

D 
iahuebs mainta sindicatonan a dal e prome stap 
pa exigi Gobierno revoca e ley di prestatieman- 
agement cu ta algo cu a bini riba ordo di Hulanda. A 
duna Gobierno diferente oportunidad pero nunca a 
haya un reacciona positivo. 


Pa e motibo ey a dicidi, aunke cu ta riba man, pa yama 
un accion pa e siguiente dia. A sali for di for exedi- 
ficio di Juliana School direccion sede di Gobierno pa 
entrega Manifesto. Contesta nos kier riba nos peti- 
cion y si no contesta cu ta revoca e ley aki, riba 21 di 
maart tin e siguiente accion. Esaki tabata ponencia 
principal di e sindicatonan cu a sostene e accion aki. 
E bloke sindical riba e tema di Prestatiemanagement 
ta consisti di SADA, SPA, SEPPA, SIMAR y FTA. 
Sinembargo e cantidad di miembronan cu no a acudi, 
no ta ilustra e miembrecia di e gremio sindical aki. 
Probablemente pa motibo cu e accion a wordo yama 
di un dia pa otro. Pero, un di e lidernan sindical, a duna 
di conoce cu esaki no ta descurasha nan pa motibo 
nan tin mandato di miembronan pa lucha contra e 
forma cu kier introduci e Prestatiemanagement. 
A tarda un rato prome cu Minister President Evelyn 
Wever Croes hunto cu vice Prome Minister Ursell 
Arends a baha rondona di security pa tuma e docu- 
mento aki. 


<Continuacion na pagina 3> 

Prome cu esey Edward Maduro, vocero, 
a bisa cu nan ta sinti cu ora cu Gobierno 
papia di bini cu un comision ta simple- 
mente pa gana tempo. Pero cu nan no ta 
tuma e sindicatonan na serio. 
SEPPA su representante Edmundo Marlin 
a enfatisa cu no ta sinta y combersa tanten 
cu no revoca e ley aki. Hubert Dirksz a 
bisa di su banda cu e problema no ta e 
prestatiemanagement pero e forma con 
kier introduci esaki Ta haya cu mester 
discuti esaki pa yega na un consensus di 
tur e rekisitonan cu esaki mester encera. 


Na e momento di entrega mes e Prome 
Mandatario tabata kier a tuma e Manifesto 
solamente den presencia di e lidernan 
sindical, pero nan a rechasa esaki. Y 
a insisti pa lesa e contenido y despues 
entregue. Ademas, e mandatario a keda 
insisti cu, aunke lo bay trata e Manifesto 
y duna un contesta, cu na mesa so por 
sali for di e diferencia di opinion. 


Gobierno tin solamente algun dia pa 
pensa kico ta bay haci mientras cu e 
bloke sindical tin tempo pa aglomera su 
hendenan pa bini cu un accion mas grandi 
pa dia 21, si e contesta di Gobierno no ta 
positivo. 

di cambio fiho entre e florin Arubano y 


e dollar Mericano. Teniendo cuenta cu 


esaki, reservanan internacional a keda 


ampliamente riba e rekisito di tres luna di 


pago riba e cuenta coriente di e balansa 


di pago durante 2022. E pagonan riba e 


cuenta coriente di e balansa di pago ta 


consisti, entre otro, di pagonan pa impor- 


tacion, pagonan di interes na inversioni- 


stanan stranhero y transferencianan pa 


exterior manera placa manda afo door 


di trahadonan stranhero. Reservanan 


oficial tambe a keda dentro di e margen 


aceptabel basa riba e metrico ‘Assessing 


Reserve Adequacy’ (ARA) di e Fondo Monetario Internacional (FMI) (Tabel 1). 


Inflacion 


Na november 2022, inflacion, final di luna midi contra e luna di e aña anterior, a baha di 7,0 porciento 


den e luna anterior te na 6,6 porciento (Grafico 2). E aumento den e Prijs di Consumo (IPC) tabata 


causa door di e crecemento den prijs di utilidad, cu a afecta e componente di ‘vivienda’ (contribuyendo 


cu 2,7 punto di porcentahe). Tambe e prijs di gasoline a subi, cu na su turno ta influencia e componente 


di ‘transporte’ (contribuyendo cu 1,7 punto di porcentahe), mientras cu prijsnan den e componente 


‘cuminda y bebida no alcoholico’ tambe a aumenta (contribuyendo cu 1,4 punto di porcentahe). 


E inflacion midi riba promedio di 12 luna a subi te na 5,3 porciento, compara cu 5,1 porciento na october 


2022. E presion inflacionario tawata debi na e nivel eleva di prijs di petroleo riba mercadonan interna- 


cional y e aumento den prijs di awa y coriente desde augustus 2022. Ademas, Aruba a importa un gran 


parti di e aumentonan den prijs for di su partnernan di exportacion, particularmente Estados Unidos y 


Europa. 


Mientrastanto, na november 2022, inflacion 


basico (excluyendo cuminda y energia) a 


alcansa 2,2 porciento si midi e final di respec- 


tivo luna contra e mes un luna di e aña anterior. 


Basa riba un promedio di e ultimo 12 lunanan, 


inflacion basico tambe a yega na 2,2 porciento. 


Likides excesivo na banconan comercial 


E total di likides excesivo na e banconan comercial a baha di Afl. 1.320,5 miyon na december 2021 te 


na Afl. 796,9 miyon na november 2022 (Grafico 3). E caida den likides excesivo ta debi principalmente 


na e subidanan consecutivo den e tasa di reserva obligatorio durante e periodo di januari 2022 te cu juli 


2022. Ademas, data preliminario pa december 2022 ta indica un caida adicional den likides excesivo. 


Na fin di december 2022, likides excesivo ta estima di a cai te na Afl. 787,8 miyon. Sinembargo, likides 


excesivo a permanece riba e nivel di prome cu e pandemia na februari 2020 (+Afl. 989,7 miyon) y riba 


e nivel cu e banconan comercial posibelmente ta desea di tene pa motibonan di cautela. Data prelimi- 


nario ta mustra cu likides excesivo, kitando prestamonan cu no a wordo distribui y otro compromisonan 


a yega te na Afl. 309.4 miyon na december 2022. 


C 


onforme e tarea di e Comite di Maneho Monetario (CMM) pa eval- 


ua, determina y duna transparencia riba e accionnan di mane- 


ho monetario di Banco Central di Aruba (BCA), BCA ta comunica lo 


siguiente. Durante e reunion di 13 di januari 2023, CMM a dicidi pa 


mantene e tasa di e reserva obligatorio na 25,5 porciento entrante 1 


di februari 2023. Di e manera aki, e banconan comercial mester tene 


un balansa minimo na BCA cu ta igual na 25,5 porciento di e deposi- 


tonan riba termino cortico di nan clientenan. E decision pa mantene 


e reserva obligatorio na 25,5 porciento ta basa riba e caida continuo 


den likides excesivo na e banconan comercial, aunke na un velocid- 


ad mas abou desde juli 2022, CBA lo sigui monitorea e desaroyo den 


likides excesivo den e siguiente lunanan y lo por dicidi di cambia e tasa 


di reserva obligatorio atrobe, si ta considera esaki necesario. 


E CMM a considera e siguiente informacion y 
analisis den su deliberacion: 


Reservanan internacional y oficial 


E reservanan internacional, cu ta consisti di reservanan oficial di BCA 


y reservanan di divisa na e banconan comercial a subi cu Afl. 111,6 


miyon te cu 30 di december 2022, compara cu fin di december 2021 


(Grafico 1). E reservanan oficial a expande cu Afl. 46,0 miyon, mien- 


tras cu e reservanan na banconan comercial a subi cu Afl. 65,6 miyon. 


Consecuentemente, te cu 30 di december 2022, e reservanan oficial y 


internacional a suma Afl. 2.790,9 miyon y Afl. 3.241,2 miyon, respec- 


tivamente. 


Sostene un nivel adecua di reservanan ta critico pa mantene e tasa 


Peticion pa aprobacion di un plan di 
parcelacion na Ponton conforme art. 
33 di e Ordenanza di desaroyo teritorial 
(LRO). E concepto di e plan di parcelacion 
ta poni pa inspeccion publico na DIP, 
Sabana Blanco 68, cu reserva di tur 
derecho cu cambionan por wordo hasi na 
e parcelacion, durante un luna desde dia 
17 maart 2023 durante oranan di trabao. Tambe e plan por 
wordo mira riba www.dip.aw. Interesadonan por entrega te cu 
un luna despues di e termino aki nan punto di bista por escrito 
tocante e concepto di e plan di parcelacion serca Ministro 
di Desaroyo Teritorial, Infrastructura y Medio Ambiente pa 
medio di e director di DIP. 


Peticion pa aprobacion di un plan di 
parcelacion na Paradera conforme art. 
33 di e Ordenanza di desaroyo teritorial 
(LRO). E concepto di e plan di parcelacion 
ta poni pa inspeccion publico na DIP, 
Sabana Blanco 68, cu reserva di tur 
derecho cu cambionan por wordo hasi na 
e parcelacion, durante un luna desde dia 
17 maart 2023 durante oranan di trabao. Tambe e plan por 
wordo mira riba www.dip.aw. Interesadonan por entrega te cu 
un luna despues di e termino aki nan punto di bista por escrito 
tocante e concepto di e plan di parcelacion serca Ministro 
di Desaroyo Teritorial, Infrastructura y Medio Ambiente pa 
medio di e director di DIP. 


BCA ta sigui cu reserva 
obligatorio na 25,5 punto di 
porcentahe debi na caída 
continuo di likides excesivo 

D 
iahuebs den oranan di merdia a haya e in- 
forme oficial for di polis. E homber cu a wor- 
do haya den un plas di sanger na un cas den Sint 
Maartenstraat dos luna pasa a fayece. E informe 
ta bisa cu ayera madruga a drenta informacion 
for di hospital cu e homber Michael R.V. Kock 
naci na Aruba di 49 aña di edad a fayece. 


Mester bisa cu tabata dia 22 januari 2023 
cu KOCK a bira victima di maltrato den Sint 
Maartenstraat na San Nicolas. Kock a wordo 
severamente maltrata dor di dos homber. 
For di e dia ey e victima tawata den coma y ayera 
mardruga a drenta e tristo noticia cu el a fayece. 
En conexion cu esaki dia 3 februari a detene un 
hende homber di inicialnan J.I.Q. naci na Aruba 
di 20 aña y dia 9 februari a detene un otro hende 
homber di inicialnan S.D.W. naci na Jamaica di 
49 aña. 


Tabata riba diadomingo, 22 di januari, rond di 
3.30 di marduga cu personanan a bin topa den 
Sint Maartenstraat cu un homber drumi riba 
vloer, den un plas di sanger. Mesora a pidi pa 
presencia di polis y ambulance cu urgencia. 


Hopi lihe un patruya di polis a yega na e sitio y a 
cera e area pa asina por a cuminsa cu e investig- 
acionnan necesario. 


Peticion pa aprobacion di un plan di 
parcelacion na Sero Blanco conforme art. 
33 di e Ordenanza di desaroyo teritorial 
(LRO). E concepto di e plan di parcelacion ta 
poni pa inspeccion publico na DIP, Sabana 
Blanco 68, cu reserva di tur derecho cu 
cambionan por wordo hasi na e parcelacion, 
durante un luna desde dia 17 maart 2023 durante oranan 
di trabao. Tambe e plan por wordo mira riba www.dip.aw. 
Interesadonan por entrega te cu un luna despues di e termino 
aki nan punto di bista por escrito tocante e concepto di e 
plan di parcelacion serca Ministro di Desaroyo Teritorial, 
Infrastructura y Medio Ambiente pa medio di e director di 
DIP. 


Homber malamente maltrata dos luna pasa a fayece 


Algun persona cu tabata na e sitio a avisa polis cu nan a topa cu varios 
pertenencia di e persona benta un poco mas leu di unda e victima a 
wordo haya. 
Na yegada di ambulance, e paramediconan a atende cu e victima, nan 
a transport’e pa Imsan y un rato despues cu urgencia el a wordo trans- 
porta pa Hospital. A wordo bisa cu el a wordo malamente bati. Polisnan 
a tene e area di e sucedido pa basta rato cera, te ora cu nan a caba cu 
e investigacionnan necesario. Na famia di e fayecido ta bay palabra di 
condolencia. 

N 
o tabata ningun sorpresa ayera mainta, e actuacion di e dos frac- 
cionnan cu ta sostene gabinete Wever Croes II den Parlamento, rela- 
ciona cu e ley pa exonera ex Minister Edision Briesen di pago di un suma 
di 2.1 miyon florin, relaciona cu e festival di Aruba Music Festival. 
Un asunto hopi serio ya cu na momento cu ex Minister Edison Briesen 
a firma pa continuacion di e festival den un periodo caminda ainda e no 
tabata sigur di lo a regresa den gobierno, sin cu tabatin placa presupuesta 
pa ehecucion di e festivalnan aki. 
Segun ley di comptabilidad, tur minister ta keda “persoonlijk aansprake- 
lijk” pa decisionnan cu nan tuma y a aproba y den e caso aki na momento 
cu e compania Lee Tafonelli and Associates Inc a solicita na Minister 
Briesen e tempo ey, e mester a avisa nan cu no tin placa pa cubri gastonan 
di e festival. 
Sinembargo ayera mainta Minister di Turismo actual, Dangui Oduber, a 
presenta un proposicion di un ley caminda gobierno ta bay di acuerdo pa 
asumi responsabilidad di e debe aki y asina exonera ex Minister Briesen di 
para responsabel pa e suma di 2.1 miyon florin. 
Despues cu Minister Oduber a tene su disertacion, sala a habri pa e wega 
politico inicia, caminda for di e prome orado, esta Marco Berlis, a bira 
conoci caba ki rumbo e reunion aki lo sigui y e st strategia politico cu e 11 
miembronan cu ta sostene gobierno, tin cu sigui. 


Nada di fraude of corupcion 


Briesen a viola ley di comptabilidad y 
ta responsabel pa debe di 2.1 miyon 


Impresionante con parlamentarionan ningun 
momento a cuestiona e decision di ex Minister 
Briesen pa firma pa algo cu e mester a firma 
p’e, ya cu sabiendo cu no tin placa presupu- 
esta pa esaki, a confia cu ATA lo a yuda cu e 
aspecto financiero pero esaki tambe a nenga 
di carga e gastonan di e festival menciona. 
Berlis recitando un tipo di poema skirbi pa un 
autor politico, por a deduci caba cu durante di 
e disertacionnan den e reunion aki, lo punta 
dede riba un “culpabel” designa y den e caso 
aki tabatin dos culpabel pa henter e asunto di 
loke Briesen a hinca su mes y gobierno aden. 
E dos culpabel nan aki a bira fraccionnan den 
oposicion y pa sorpresa di hopi, medionan di 
comunicacion cu tambe a duna hopi atencion 
pa e intencion di gobierno, pa laga pueblo 
paga pa un debe cu tabata un eror grandi di 
un mandatario cu tanto experiencia manera 
Edison Briesen. 


Parlamentarionan cu ta sostene gobierno cu a 
hiba palabra, a dicidi di sconde tras di lomba 
di Corte Superior cu a anula un decision di 
Corte den Prome Instancia, cu inicialmente a 
duna e compania Mericano perdi. 
Den Corte Superior, Hues a dicidi cu gobi- 
erno no ta perdi y cu e decision anterior no ta 
corecto y cu gobierno tin cu paga e compania 
pa dañonan financiero cu el a sufri dor di no 
organisa e festivalnan aki. 


Ningun momento Corte Superior a atende e 
parti di ley di comptabilidad caminda ta mustra 
cu ex Minister Edison Briesen como manda- 
tario responsabel, lo tin cu carga su respon- 
sabilidad den e asunto aki. 


Ningun miembro di oposicion, ningun medio 
di comunicacion a acusa e ex mandatario di 
MEP di ta culpabel pa corupcion of di cualkier 
fraude cometi pero como mandatario, Briesen 
mester a cumpli cu ley di comptabilidad y esey 
e no a haci y awor gobierno kier pa pueblo 
paga e fayo aki cu a monta na 2.1 miyon florin. 

C 
onsumidornan tabata menos pesimista, mirando cu e 
indice di confiansa di consumidor a subi cu 0,4 punto 
te na 94,2 den e di cuater trimester di 2022 (Grafiek 1) . 
Na final di e di cuater trimester, consumidornan tabata prin- 
cipalmente preocupa cu (i) e situacion di negoshinan y di 
economia lo deteriora (Q4-2022: 54 porciento, Q3-2022: 
63 porciento), (ii) situacion financiero na cas lo empeora 
(Q4-2022: 45 porciento, Q3-2022: 33 porciento) y (iii) pa 
haya un trabou nobo ta mas dificil (Q4-2022: 38 porciento, 
Q3-2022: 49 porciento). 
Ademas, 35 porciento di respondentenan a anticipa cu e 
posicion financiero di gobierno lo empeora den e di cuater 


trimester di 2022, esta 11 punto di porcentahe menos 
compara cu e trimester anterior (Q3-2022: 46 porciento). 
Aproximadamente 92 porciento di tur respondente a señala 
cu nan ta premira cu prijsnan lo ta mas halto den e proximo 
6 lunanan (Q3-2022: 93 porciento). 


E indice di e situacion actual a subi, esta cu 1.0 punto di 
indice te na 94,2 den e di cuater trimester di 2022, mien- 
tras cu e indice di expectativa a keda igual na 94,0 compara 
cu e trimester anterior. E cantidad di respondentenan cu a 
raporta cu compra di un auto no tabata conveniente a subi 
na 65 porciento den e di cuater trimester di 2022 (Q3-2022: 
57 porciento), mientras cu 60 porciento a indica cu haci 
un prestamo no tabata adecua (Q3-2022: 53 porciento). 
Ademas, 58 porciento di respondentenan a indica cu tuma 
un hipoteca no tabata adecua (Q3-2022: 54 porciento). 


Pa locual ta baymento cu vakantie 36 porciento di respon- 
dentenan a señala cu esaki no tabata conveniente (Q3-2022: 
40 porciento). Consecuentemente, e indice di habito di 
consumidor a crece di 94,8 den e di tercer trimester di 2022 
te na 95,1 den e di cuater trimester di 2022. 
Grafiek 1: Indice di Confiansa di Consumidor 


Encuesta di BCA ta mustra cu 


Ciudadanonan ta 
keda preocupa cu 
finansa na cas 

T 
rahadornan Organiza di Sector Publico di Aruba (TOPA) a distancia 
su mes for di resto di sindicatonan cu tin empleadonan publico como 
miembro. A informa di esaki e anochi prome cu e accion di diahuebs main- 
ta. Esaki no ta prome biaha cu e sindicato ta bay su so sinta cu Gobierno 
y saca un deal pa su miembronan. Awo pa medio di un comunicado a in- 
forma nan miembronan kico a logra yega na dje riba e tema di prestatie- 
management cu e sindicatonan ta pidi pa revoca e ley aki. 
E comunicado cu nan a saca ta bisa lo siguiente: Manera a bin ta tumando 
nota door di nos comunicado(nan) di ultimo siman(nan) cu nos mester 
por sinta na mesa cu nos dunado di trabao cu ta Gobierno y dialoga. Awe 
merdia TOPA a reuni cu e Bloke Sindical na e cede di Simar. Sr. Alonso y 


TOPA a aleha di Bloke 
sindical riba tema di 
prestatiemanagement 


Axcel y tambe sra Vilma tabata presente. TOPA 
tabata tin cierto punto(nan) di diferencia y 
opinion, cu a ser discuti durante e reunion 
di Bloke Sindical cu tin como meta trek in e 
LBHAM. Despues lo sigui duna informacion di 
e Punto cu no ta di acuerdo cu ne. 
TOPA ta informa su delegado(nan) cu e punto 
di trek in e LBHAM no ta un punto di dife- 
rencia di opinion, nos ta kere den informa e 
puntonan cu nos ta di acuerdo cu ne anto e 
ora pa trek in e LB-HAM. Nos Sindicato ta kere 
cu sintando na mesa cu nos dunado di trabao 
cu ta Gobierno den forma di Dialogo manera 
ILO y PSI ta indica y ta conseha, y unda nos ta 
yega na solucion y acuerdonan pa nos miem- 
bronan. 


Bloke Sindical durante e reunion a informa 
Gobierno cu pa nan ta suficiente y no mester 
di dialoga mas si no ta trek in e LBHAM inme- 
diatamente, of lo bandona e reunion y lo retira 
bay pafo, y alabez cuminsa prepara pa accion 
mayan, unda lo entrega un manifesto pa hala 
aden e LBHAM. 
Bloke Sindical excluyendo Sindicato TOPA, 
a tuma e postura di keda na mesa y duna 
respet na Gobierno, cu si tabata habri pa por 
haya informacion di e Prestatiemanagement 
beoordelingssystem cu DRH a prepara y 
conseha Gobierno di Aruba. 
Sindicato TOPA a haya aprobacion di 
Gobierno pa bin y presenta e powerpoint cu 
TOPA a prepara. TOPA a yama su consehero 
pa presenta na Bestuurskantoor y asina por a 
duna e presentatie. 


Locual a ser palabra ta: 
1. Lo institui un comision tecnico, cu lo haci 
un revision di e LBHAM y Nota; 
2. E comision tecnico lo traha su conseho y lo 
entrega esaki na Gobierno di Aruba; 
3. E comision tecnico lo presenta e resul- 
tado di nan investigacion y recomendacion na 
Gobierno y Sindicato. 


Den tur lucha Sindical respet, transparencia, 
integridad, sinceridad y union mester ta na 
prome luga, lagando preferencia(nan) di cual- 
kier indole un banda. 


Por ultimo despues cu nan a bandona mesa, 
Bloke Sindical a saca nos afor.” 
Te aki e declaracion di TOPA. 

P 
a medio di decreto nacional di 2 maart 
2023 a wordo formalisa e nombramento 
di mr. David G. Kock como Presidente di Raad 
van Advies di Aruba entrante 1 januari 2023. 


Mr. David Kock Kock no ta un persona 
desconoci na Aruba: e ta abogado di profe- 
sion, socio di bufete di abogado DK Legal, 
docente di derecho laboral na Universidad di 
Aruba y desde juli 2012 e ta fungi como un 
miembro balora di Raad van Advies. 


Kock tin un conocemento amplio y experiencia 
grandi riba diferente tereno di derecho. Raad 
van Advies y e Wetenschappelijk Bureau di 
Raad ta felicita mr. Kock cu su nombramento 
y ta contento di por continua e bon coopera- 
cion cu mr. Kock. 


Tambe riba e mesun dia 1 di januari 2023 a 
drenta na vigor e ley nobo di Raad van Advies 
(Landsverordening Raad van Advies 2022). Cu 
esaki e posicion independiente y autonomo di 
Raad como e consehero constitucional mas 
halto di Gobierno y Parlamento a wordo forti- 
fica mas ainda. 


Pa mas informacion riba e posicion di Raad 
den nos constelacion estatal, e composicion 
y tareanan di Raad y garantianan pa sigura e 
independencia di Raad, ta wordo referi na e 
website di Raad: www.rva.aw. 


Prestigioso abogado mr. David G. Kock 
nombra Presidente di Raad van Advies 

B 
asta aña atras a traha un parke na e subi- 
da di Esso Heights. A haci diferente cam- 
bio y a pone mashin pa haci ehercicio. No sol- 
amente a pone mashi pero a crea un estilo di 
parke cu espacio pa cana tambe. Hopi hende 
tabata haci uzo di e area aki pa mantene nan 
mes den condicion. Sin embargo cu transcur- 
so di tempo niun hende ni instancia a keda 
mantene e area aki y el a deteriora. 
Den e simannan tras di lomba Bureau City 
Inspector hunto cu diferente instancia a pone 
man na obra y un total di seis ploeg a drecha 
henter e area. Loke ta los, a schroef bek, a 
corta tur e matanan cu tabata stroba pasada 
di ciudadano y awe e Parke ta cla pa wordo 
uza di un forma sigur. 


Parke Esso Geights ta cla pa ricibi ciudadanonan 

D 
iahuebs mainta, Prome Minister Evelyn Wever-Croes, 
Minister Dangui Oduber y Minister Xiomara Maduro ta- 
bata presente den Parlamento pa trata un ley cu ta atende 
cu e “settlement” den caso di Aruba Music Festival (AMF). 
AMF ta un festival cu Aruba tabata conoce te cu aña 2009, 
cu a atrae hopi turista y a genera un desaroyo economico di 
como 9 miyon dollar pa e añanan cu e tabata den efecto. E 
festival aki tabata di Gabinete Nelson Orlando Oduber IV di 
cual e minister encarga e tempo ey tabata sr. Eddie Briesen. 


Prome Minister a splica cu na aña 2009, ora cu gobierno di 
AVP a sinta, nan a para e proyecto aki simplemente pasobra 
e tabata un proyecto di MEP. Akinan ta unda sr. Lee Tofanelli 
cu ta e promotor di dicho festival a lanta un caso contra 
Land Aruba di cual el a gana. Gobierno di AVP mirando cu 
nan a perde e caso a dicidi di no apela sino purba na yega 


na un “settlement” di cual na 2017 ora nan a wordo manda 
cas no a logra termina. 


Na momento cu Gabinete Wever-Croes a drenta gobierno, 
Minister Dangui Oduber a tuma e doché over y a continua 
cu esaki pa purba na finalise. Finalmente e gobierno actual 
a logra yega na un suma di “settlement” cu awor mester 
wordo poni den un ley, paso niun gobierno por yega na un 
“settlement” sin cu Parlamento aproba esaki den un ley. 


Pa Parlamentarionan di MEP y RAIZ cu ta mayoria den 
Parlamento, e caso aki ta un dilema grandi, na unda mester 
bay dicidi si nan ta bay di acuerdo pa soluciona un problema 
ocasiona pa AVP. Na e momento aki tin un “settlement” riba 
mesa cu e dicho compania pa un suma hopi mas abou cu si 
lo a dicidi di sigui bringa e caso den corte, pues pa cu esaki 
e ultimo palabra ta keda na Parlamento. 


“E bentaha cu nos tin ta cu nos ta un gobierno responsabel, 
y nos Parlamentarionan di coalicion sa esaki. E gobierno 
di Gabinete Wever-Croes II, irespecto di ken a ocasiona e 
problema, ta carga e responsabilidad pa solucione. Nos a 
bin den gobierno pa soluciona problemanan di pais Aruba, 
pasobra nos prioridad ta e interes general di pueblo.” Prome 
Minister a expresa. 


Parlamento ta trata 
e ley cu ta atende 
cu e “settlement” 
den caso di AMF 

S 
erlimar ta infor- 
ma cu entrante 
1 di april 2023, lo tin 
un adaptacion den 
su tarifa pa e servi- 
cio di recoge y pro- 
cesa e desperdicio 
residencial di tur si- 
man. Esaki ta pa cu- 
bri e gastonan oper- 
acional y di procesa- 
mento di desperdicio 
residencial. 


E lunanan di januari, 
februari 
y 
maart 
2023 ta wordo ofreci 
na e tarifa actual. 
Ta consehabel pa 
haci 
pago 
online, 
poniendo e number 
di cliente y adres. 


Serlimar S.G. ta haci- 
endo 
esfuersonan 
pa haya e-mail y 
number di telefon di 
tur cliente cu ta rici- 
biendo servicio actu- 
almente. Esaki ta pa 
por haya e factura 
mensual via e-mail 
y asina pueblo y 
Serlimar 
S.G. 
por 
aporta 
na 
medio 
ambiente, door di 
menos uzo di papel. 


Tarifa nobo 
E 
adaptacion 
ta 
concerni unicamente 
e tarifa normal, pues 
pa Adulto Mayor y 
esnan den bijstand 
lo no tin cambio. 
• Pa esnan cu tin 


Cambio den tarifa residencial di 
Serlimar entrante 1 di april 2023 


servicio di un (1) container (240 liter), tarifa ta 
bira Afl. 32,00 pa luna. 


• Pa esnan cu tin servicio di dos (2) container 
(480 liter), tarifa ta bira Afl. 41,00 pa luna. 


• Pa esnan cu tin servicio di tres (3) container 
(720 liter), tarifa ta Afl. 70,00 pa luna. 


• Adultonan Mayor cu ta cobra solamente 
pensioen di SVb y ta forma un famia te cu 2 
persona cu ta dependiente di e pensioen di 
SVb, ta keda paga e mesun tarifa actual di Afl. 
10,00 pa luna. E tarifa aki ta pa e servicio di un 
(1) container. 


• Personanan cu ta cobra onderstand: tarifa di 
Afl. 0,00 ta keda vigente. Esaki ta encera un (1) 
container. 


Factura mensual durante aña 2023 
Pa por ricibi e facturanan mensual digital, por 
manda nos un e-mail na: info@serlimar.com, 


cu nomber y fam, adres y number di telefon. 
Tambe por scan e QR code riba e factura unda 
cu lo bo por yena bo datos personal y e-mail 
adres. Ta subraya cu riba cliente su factura di 
aña 2023, e luna di januari, februari y maart 
2023 ta wordo ofreci na e tarifa actual, cual ta 
Afl. 28,00 pa un container y Afl. 38,00 pa dos 
container. E late fee di Afl. 5,- no ta aplicabel pa 
januari, februari y maart. E tarifa nobo ta wordo 
factura entrante e luna di april 2023. 


Tene cuenta cu lo siguiente: 
Pa pagonan cu drenta despues di dia 14 di luna, 
cuminsando na april lo cobra Afl. 5.00 extra. Si 
dia 14 di luna ta cay den weekend, manera luna 
di mei y october, e ultimo dia di pago lo bira 15 
di mei y 16 di october, 2023. 


Serlimar ta haci su maximo esfuerso pa mantene 
e cambio den tarifa na un minimo. Nos ta 
gradici y balora bo confiansa den nos servicio. 
Por bishita nos Facebook page pa keda al tanto 
di informacion nan importante. 

D 
en cuadro di Dia Mundial di Derechonan di Consumidor Minister Geof- 
frey Wever den cooperacion cu Universidad di Aruba a duna un char- 
la riba derecho di consumidor. Cu participacion di entre otro sector priva, 
Aruba Fair Trade Auhority, y Servicio na Defensa di Consumidor a inter- 
cambia punto di bista riba e rol di e consumidor den nos economia y con 
por traha hunto pa cada un di nos consumidor bira un consumidor critico 
y consciente. 


Cada compra di un producto of servicio ta contribui pa pusha nos 
economia. Cada ciudadano ta un consumidor. Ora bo haci bo compra den 
un supermercado of paga pa service bo airco na cas bo ta un consumidor. 
Ley existente, nos Burgerlijk wetboek of Codigo Civil, ta duna e proteccion 
necesario na e consumidor. Pero e consumidor no sa tur ora su derecho 


Minister Geoffrey Wever 


World Consumer Rights Day: Nos tur ta consumidor 


y tampoco ta wordo mustra riba esaki. Esaki 
ta un problema pa nos desaroyo pasobra mas 
un consumidor sa mas consciente y critico e 
ta bira ora di tuma su decision pa cumpra of 
no. Un decision cu tin su impacto positivo riba 
competencia entre negoshinan y innovacion. 


Dia Mundial di Derechonan di Consumidor 15 
di maart ta un dia cu nos ta para keto y reflex- 
iona riba nos derecho como consumidor. Riba 
e dia aki, ta importante pa realisa, acepta y 
actua cu como consumidor nos tin derecho 
pa exigi practicanan comercial husto y trans- 
parente, haya informacion exacto tocante 
producto y servicio, y asina kies si ta cumpra 
of no. 


Ministerio 
Wever 
ta 
tumando 
pasonan 
concreto pa proteha y promove derecho di 
consumidornan. “Nos ta trahando riba ehecu- 
cion di ley regeling consumentenkrediet cu 
ta prohibi companianan cobra interes mucho 
halto ora di duna lening ora por ehempel ta 
cumpra wasmashin, telefon riba afbetaling”, 
segun minister Geoffrey Wever. Ta nos compro- 
miso tambe pa asegura cu empresanan ta 
wordo responsabilisa pa cualkier violacion di 
derecho di consumidornan, manera fortifica- 
cion di mecanismo di control y implementa- 
cion di castigo mas estricto pa practicanan 
engañoso. 


Un palabra di danki ta bay pa Universidad di 
Aruba pa e bon cooperacion, na sector priva 
y cada participante cu hunto a para keto y 
refleha riba e importancia di e derechonan di 
nos consumidornan. 

F 
or di Fitch Ratings a ricibi e bon noticia cu 
e credit rating (grado di credibilidad finan- 
ciero) di Gobierno di Aruba a wordo mehora pa 
BB+. Esaki ta resultado di un evaluacion teni 
door di Fitch Ratings den luna di februari ca- 
minda a papia cu varios actor den gobierno y 
sector priva. 


E ratings outlook, cu ta refleha e prospecto cu 
Fitch Ratings ta hiba pa mehoracion di e rating 
den futuro inmediato, a keda stabiel. Esaki refle- 
hando e debe y tasa di interes halto. Tambe e 
vulnerabilidad di un solo pilar economico, esta 
turismo, pa shock externo. 


Fitch Ratings ta duna reconocemento na 
Gobierno di Aruba pa e recuperacion fuerte di 
Aruba su economia y finansa publico despues 
di pandemia. Otro puntonan positivo accentua 
pa Fitch Ratings ta e stabilidad politico y e 
relacion constitucional cu Hulanda, cu a wordo 
comproba durante pandemia por medio di 
sosten di likides y donacion di vacuna. 


Gobierno di Aruba, en particular Minister di 
Finansa y Cultura, Sra. Xiomara Maduro, kier 
gradici tur esnan cu di un forma of otro a 
coopera na e resultado aki. A pesar di e desa- 
fionan financiero grandi cu gobierno y comu- 
nidad tin su dilanti, a logra gana e confiansa di 
esnan cu tin di evalua credibilidad financiero 
di Gobierno. 


Minister Xiomara Maduro di Finansa ta informa: 
Fitch ta ‘upgrade’ 
e credit rating di 
Aruba pa BB+ 

APFA ta crea awe balor pa mañan 


En conexion cu celebracion di Dia di Himno y Bandera nos ta cera pa publico diabierna, 17 di 
maart 2023. 
Nos ta habri bek pa duna bo servicio dialuna, 20 di maart 2023. 


Feliz Dia di Himno 
y Bandera 


D 
iaranson mainta Prome Minister Evelyn Wev- 
er - Croes a ricibi manifiesto di sindicatonan 
cu a presenta na Bestuurskantoor cu un grupo di 
empleadonan publico. E manifestantenan no ta 
di acuerdo cu e introduccion di e ‘prestatieman- 
agementsysteem’, cual ta un sistema di evalu- 
acion pa empleadonan den sector publico. Go- 
bierno a anuncia e sistema fin di aña pasa y en- 
trante prome di januari 2023 el a wordo intro- 
duci. 


Cu introduccion di e prestatiemanagement- 
systeem, awor tin un sistema uniforme pa 
evalua tur trahado publico. Den cuadro di esaki 
Departamento di Recurso Humano (DRH), a 
duna training na tur hefe di departamentonan di 
gobierno y na gran parti di empleadonan publico 
(falta mas training pa tuma luga), pa tur hende 
conoce nan derecho y loke e sistema ta encera. 
Pues ta trata di trabou enorme cu a wordo haci 
door di profesionalnan di DRH pa asina yega na 
e sistema aki. 


Pakico a bin cu e sistema di evaluacion 
Prome Minister Wever - Croes a splica cu tin dife- 
rente motibo pakico a bin cu e sistema di evalu- 
acion. Primeramente, pasobra den gobierno no 
tur departamento tabatin un sistema uniforme 
pa evalua personal. A constata e situacion aki 
desde cu a drenta den gobierno, pero debi na 
otro prioridadnan y specialmente e pandemia, a 
tarda poco pa bin cu e sistema. Ademas, esaki 
ta algo cu den sector priva ta masha normal y 
comun. Cu introduccion di e sistema aki, traha- 
donan publico sa di adelanta con nan ta wordo 
evalua y e evaluacion por yuda e empleado 
publico haya promocion. 


<Continuacion na pagina 19> 


Empleadonan publico merece wordo evalua na un forma husto y uniforme 


A extende invitacion na sindicatonan pa forma parti di comision tecnico pa trata puntonan di preocupacion 

Un 
otro 
motibo 
pakico 
a 
intro- 
duci e sistema aki 
ta, 
pasobra 
tin 
empleado 
publico 
a indica cu nan ta 
haye inhusto cu tin 
hefe cu a perhudi- 
canan door di no 
evaluanan, y nan no 
ta haya nan promo- 
cion. Pues cu e 
sistema aki esey no 
ta e caso mas. Hopi 
empleado publico a 
indica tambe cu nan 
ta haye inhusto cu 
na un departamento 
tin un sistema di 
evaluacion, y na un 
otro departamento 
tin otro sistema di 
evaluacion, pues a 
haye necesario pa 
bin cu un maneho 
uniforme. 


Situacion cu 
sindicatonan 
Aña pasa gobierno 
tabata den dialogo 
largo cu sindica- 
tonan. Na december 
sindicatonan 
a 
manda 
Prome 
Minister un carta 
cu varios preocu- 
pacion y peticion 
pa gobierno stop e 
proceso aki. Prome 
Minister a contesta 
e 
sindicato 
por 
medio di un carta 
22 
di 
december 
elaborando riba e 
preocupacionnan 
cu e sindicatonan 
tabatin, y a haci un 
invitacion habri pa 
reuni den caso cu 
tin necesidad pa 
esey. Considerando 
cu tabata conoci 


cu e sistema lo drenta na vigor 1 di januari 
2023, y cu no a tende nada mas di sindicato, a 
pensa cu nan no tin urgencia y cu tur cos ta ok. 
Sinembargo, e sindicatonan a bolbe reacciona 
fin di januari. Prome Minister a remarca cu a 
tuma nota cu segun e simannan a transcuri, tin 
un situacion cu ta creando hopi descordia bou 
di empleadonan publico y esey ta di lamenta. 
No obstante, gobierno a reuni cu sindica- 
tonan na januari, despues a bolbe reuni cu 
nan diaranson e siman aki. Lamentablemente 
durante e ultimo reunion, sindicatonan SADA, 
SPA, SIMAR y SEPPA a lanta bay for di mesa 
lagando sindicato TOPA na mesa. Esnan cu a 
bay tabata kier un contesta di gobierno, pues 
pa gobierno revoca e ley. Un ley cu Gobernador 
a firma caba y cu ta den efecto desde 1 di 
januari. P’esey ta lamenta cu e sindicatonan no 
a priorisa pa reuni cu gobierno y sigui trata e 
puntonan cu no ta di acuerdo cu ne, prome cu 
e ley a wordo introduci. 


Comision tecnico pa trata puntonan 
di preocupacion 
Sindicato TOPA cu si a keda den e reunion, a 
haci uzo di e ocasion pa splica na Ministernan 


presenta kico ta e problemanan cu nan ta mira 
cu e sistema. Nan a trece tur e puntonan dilanti 
den un presentacion hopi bon documenta. A 
base di e puntonan di preocupacion presenta, ta 
bay forma un comision tecnico pa sindicatonan 
y gobierno ta traha pa soluciona e puntonan 
aki. Na ocasion di e manifestacion cu a tuma 
luga dilanti Bestuurskantoor, Prome Minister a 
informa e sindicato y esnan presenta di loke a 
sali for di e reunion cu TOPA, y a extende invi- 
tacion na e demas sindicatonan pa nan tambe 
participa na e comision tecnico. Cu e meta pa 
traha hunto riba e puntonan di preocupacion 
cu ta causando divicion, pa yega na solucion na 
bienestar di cada trahado publico y di Aruba. 


Por ultimo, Prome Minister a expresa cu gobi- 
erno di su banda ta demostrando flexibilidad y 
ta spera cu si sinta na mesa, aki 4 pa 5 siman 
por keda cla cu e puntonan di preocupacion 
treci dilanti, y asina lo tin un bon sistema cu ta 
husto pa e empleado publico. “Ban pone interes 
di e trahado publico na prome luga, nan merece 
di wordo evalua na un forma husto y uniforme 
den tur departamento di gobierno, esey nos ta 
para pe,” Prome Minister a conclui. 


<Continuacion di pagina 18> 

live easy 


Empresario, 
bo no por 
administra bo 
propio pen- 
sioen mas. 


Y awor? 


E facilidad ﬁscal pa 
spaar pensioen bou di 
propio 
administracion 
tawata 
cumbini 
bo 
como empresario inde- 
pendiente. E pensioen 
aki no tawata sigura na 
un compania di seguro, 
pero por a wordo inclui 
como obligacion riba e 
balansa di bo compania. 


Sinembargo, reciente- 
mente 
gobierno 
di 
Aruba a cambia e ley 
aki. Consecuentemente, 
entrante 1 di januari 
2023 esaki no ta posibel 
pa ley. E decision aki ta 
inclui den e Belasting- 
plan 2023 cu ta formal- 
mente establece den 
L a n d s v e r o r d e n i n g 
Belastingplan 2023 y 
publica den Afondig- 
ingsblad van Aruba di 
21 di december ultimo. 


Como empresario bo ta 
enfrenta awor un reto 
ya cu bo pensioen riba 
bo balansa no ta deduc- 
ibel mas y awor bo ta 
bay paga mas impuesto. 
Realmente 
esaki 
ta 
niﬁca cu di e manera aki 
bo no por spaar pa un 
pensioen mas. Sinem- 


bargo, un pensioen bon 
regla 
ta 
sumamente 
importante. 
Special- 
mente pa abo como 
empresario independi- 
ente cu no ta cay bou di 
un plan di pensioen di 
un dunado di trabou. 


Pues ta importante pa 
pensa riba un otro solu- 
cion di pensioen cu ta 
ofrece beneﬁcio di gas- 
tonan deducibel riba bo 
balansa manera un pen- 
sioen realmente bon 
regla. Tuma contacto cu 
un consehero di pensio- 
en experiencia pa mas 
informacion tocante e 
beneﬁcionan di un pen- 
sioen 
pa 
empresario 
ﬂexibel segun bo situa- 
cion y necesidadnan 
personal. 


Michelle de Groot 


Commercial Manager 
Guardian Group Fatum 
Aruba 


528-3105 
SalesAruba@myguardiangroup.com 
@ 


Pa mas informacion: 


D 
epartamento di Enseñansa Aruba (DEA) tin e tarea pa traha un 
maneho integral pa enseñansa primario, pues pa muchanan di 4 pa 
12 aña di edad. Actualmente DEA ta den e fase di inventarisacion/anal- 
isis pa formula un analisis integral, hunto cu tur interesado cu tin re- 
lacion directo of indirecto cu enseñansa primario. A base di e resulta- 
donan di e analisis aki lo fiha maneho y condicion cu mester t’ey pa por 
innova nos enseñansa den un forma responsabel y cu ta tene cuenta cu 
nos contexto. 


Inventarisacion hunto cu un proceso di analisis ta importante pa motibo 
cu ya tin maneho aproba cu ya caba ta den fase di ehecucion. Por 
menciona por ehempel maneho riba Scol Arubano Multilingual cu ta e.o. 
implementacion di e metanan nucleo aproba desde 2018. Tambe por 
menciona e acercamento di enseñansa multilingual basa riba idioma 
materno cu tambe ta aproba. 


E maneho integral pa enseñansa primario mester sali for di e Plan 
Educacion Nacional 2030 (PEN 2030) cu ta un maneho strategico 
general di enseñansa cu ta formalisa. Cu desaroyo di e maneho integral 
pa enseñansa primario lo traha un nota (startnotitie) pa por renoba e 
leynan actual di enseñansa preparatorio y basico cu entre tanto ta data 
di siglo pasa. Ley ta un di e condicionnan pa enseñansa di calidad tuma 
luga. Renobacion y desaroyo di ley di enseñansa na Aruba ta prioridad 
di e minister encarga cu enseñansa di Gabinete Wever-Croes 2. 


Tambe ta sigui recomendacion 11 stipula den e rapport di e estudio 
di inspectoria di enseñansa Arubano y Hulandes. E inventarisacion ta 
tuma luga door di e.o. rondanan di consulta cu diferente interesadonan 
di enseñansa, manera directivanan di scol, cabesante, maestro di scol 
preparatorio y basico, organisacionnan no gubernamental y organ- 
isacionnan gubernamental. Ademas lo bay consulta cu e mucha mes y 
mayornan. E proceso di inventarisacion a inicia 21 di februari 2023 y lo 
continua durante e simannan venidero. 


Mas informacion 
Pa mas informacion tocante Enseñansa na Aruba por bishita e website 
www.ea.aw. Tambe por sigui e desaroyonan pa medio di nos pagina di 
Facebook of Instagram @educationaruba. 


Inventarisacion pa 
Enseñansa Primario Arubano 

A 
ruba Airport Authority N.V., manehado y operado 
di Aeropuerto Internacional Reina Beatrix (Aruba 
Airport) ta sigui expande su rutanan den Colombia. 
“Nos ta enthusiasma pa anuncia cu awe nos aerolin- 
ea partner, Wingo, a cuminsa bende pasashi pa y for 
di nan destinacion nobo, Cali - Colombia. Wingo ta un 
partner importante y valioso pa e aeropuerto di Aru- 
ba. Nos ta contento cu e ruta y servicio nobo for di 
Cali, Colombia. Asina nos a habri un otro ruta den Co- 
lombia. Nos ta sigui expande nos horizonte den Co- 
lombia y nos ta cla pa facilita nos partner Wingo den 
esaki, diversificando nos red den e mercado di Latino 
America”, asina Barbara Brown, Chief Revenue Devel- 
opment & Communications Officer na AUA Airport a 
duna di conoce. 


Benta di pasashi desde dia 16 di maart 2023  
E benta di pasashi pa e ruta nobo aki awor ta 
disponibel riba e website di Wingo, esta www.wingo. 
com, of via bo agencia di viahe preferi cu ta bende 
pasashi pa Wingo. Entrante dia 1 di juli 2023, Wingo 
lo cuminsa bula dos vuelo pa siman directamente pa 
y for di Cali, Colombia, riba diaranson y diasabra, cu 
nan avion  B737-800 cu espacio pa acomoda 189 
pasahero. E operacionnan aki ta traduci den aproxi- 
madamente 1500 stoel adicional pa y for di Aruba cu 
Wingo. Cu e servicio adicional aki desde dia 1 di juli 
2023, awo Wingo lo opera shete vuelo pa siman for 
di Colombia, tres di Bogota, dos di Medellin y dos for 
di Cali. 


Wingo a cuminsa 
bende pasashi 
pa y for di Cali 

D 
iahuebs a tuma luga den e cayanan di San 
Nicolas e marcha cultural organisa pa e scol- 
nan na San Nicolas. 
Prome Minister Evelyn Wever-Croes a expresa 
cu e tabata un marcha hopi bunita na unda e 
muchanan un poco mas grandi, cada un na nan 
manera a trece dilanti aspectonan importante 
di nos cultura. “Bo por 
wak cu e muchanan aki 
a biba y gosa e marcha. 
Mi ta gradici e scolnan 
cu a organisa esaki, 
tur e maestronan cu a 
yuda e muchanan y e 
mayornan cu a yuda 
cu e vestuarionan. E 
tabata realmente un 
marcha super bunita.   


Si bo no tabata tin 
e 
smaak 
ainda 
pa 
celebra dia di Himno 
y Bandera, despues 
di e parada aki sigur 
bo lo tin e smaak. Un 
pabien un biaha mas y 
mi ta looking forward 
pa e marcha di otro 
aña”, Prome Minister a 
expresa. 


Prome Minister a gosa di marcha 
cultural den cayanan di San Nicolas 

FEBRUARI 2023 DEN COMPARACION CU 2019 Y 2022 
D 
en luna di februari 2023 nos destinacion a ricibi un to- 
tal di 98,016 bishitante “stay-over”. Si compara luna di 
februari 2023 cu februari 2019 - cu tabata e ultimo aña nor- 
mal di turismo, por mira cu Aruba a recupera 105% di locual 
a wordo ricibi na februari 2019, cu ta indica un crecemento 
di 5%. 
Si compara februari 2023 cu februari 2022 por wak un recu- 
peracion di 126% cu ta indica un crecemento di 26%. 


MERCADONAN Y CATEGORIANAN DI ACOMODACION 
Den februari 2023 83.5% di e total di e bishitantenan “stay- 
over” pa Aruba a bishita for di Norte America, 6.6% a bishita 
for di Europa, 7.9% a bishita for di Latino America y 2.1% 
tawata procedente di otro partinan di mundo. 
Mirando e categorianan di acomodacion, den februari 2023 
35.8% di bishitante a keda den hotelnan High-rise, 8.1% a 
keda den hotelnan Low-rise, 25.4% a keda den Timeshare y 
30.6% a keda den otro tipo di acomodacion, conoci tambe 
como vacation rentals. 


VACATION RENTALS 


Ta importante pa menciona cu A.T.A. tin acceso na un plata- 
forma unda por wak e cantidad di cas, apartamento y villas 
cu ta wordo uza como vacation rentals como tambe e prijs 
averahe pa anochi, e ocupacion y un calculacion di e entrada 
cu esakinan ta genera. 


Si compara februari 2023 cu februari 2022 por wak cu e prijs 
averahe di e acomodacionnan aki a crece cu 13%, for di un 
prijs averahe di $231 pa anochi na februari 2022 pa un prijs 
averahe di $262 na februari 2023. Si compara februari 2023 
cu februari 2019, por wak cu e prijs averahe di e acomoda- 
cionnan aki a crece cu 42%, for di un prijs averahe di $184 
pa anochi na februari 2019 pa un prijs averahe di $262 na 
februari 2023. 


Si compara februari 2023 cu februari 2022 por wak cu e 
ocupacion averahe di e acomodacionnan aki a crece cu 5.9 
punto di porcentahe, for di un averahe di 66% na februari 
2022 pa un averahe di 71.9% na februari 2023. Si compara 
februari 2023 cu februari 2019 por wak cu e ocupacion 


averahe di e acomodacionnan aki a crece cu 6.3 punto di 
porcentahe, for di un averahe di 65.6% na februari 2019 pa 
un averahe di 71.9% na februari 2023. 
Den caso di entrada, si compara februari 2023 cu februari 
2022 por wak cu e categoria a genera un crecemento den 
entrada di 37%. Si compara februari 2023 cu februari 2019 
por wak cu e categoria a genera un crecemento den entrada 
di 197%. 
2023 
Den e prome 2 lunanan di 2023, Aruba a ricibi un total di 
197,010 bishitante “stayover” y 75.8% tawata procedente 
di Estados Unidos. 46.4% di e bishitantenan di Estados 
Unidos a bishita for di New York, Massachussets y New 
Jersey. 
Den e prome 2 lunanan di 2023, e estadia averahe di bishitan- 
tenan “stayover” pa Aruba for di Norte America tawata 7.9 
anochi, compara cu 7.6 anochi na 2019. E estadia averahe 
di bishitantenan di Europa tawata 11.6 anochi, compara cu 
11.2 anochi na 2019. E estadia averahe di bishitantenan di 
Latino America tawata di 7.4 anochi, compara cu 8.3 anochi 
na 2019. 
Den e prome 2 lunanan di 2023, 23.2% di bishitante pa 
Aruba a yega cu American Airlines, 21.3% cu Jetblue y 
14.5% cu Delta Airlines. 


Pa 2023 ta sigui uza 4 indicador pa midi turismo. Compara 
cu 2019, na 2023, ta premira cu cantidad di bishitante lo 
recupera 105%, entrada di turismo lo recupera 117%, 
entrada di cambernan di hotel segun cifranan di AHATA lo 
recupera 100%, cantidad di bishitantenan crucero lo recu- 
pera entre 90% y 100%. 


Pa ricibi A.T.A. su ‘Statistical Monthly Report’ tur luna, por 
contacta Melanie Kelly na m.kelly@aruba.com 


Februari 2023 a mustra di ta mas fuerte 
cu februari 2022 y februari 2019! 

L O C A T E D A T B U C U T I 
& T A R A B E A C H R E S O R T 


E 
luna di Maart ta un di e lunanan di mas 
importante, ya cu den e luna aki Aruba ta 
celebra su dia Nacional di Himno y Bandera. 
Un dia cu nos ta conmemora e logro histori- 
co ora cu nos libertador Betico Croes a logra 
introduci na nos pais su propio himno y ban- 
dera. Betico Croes a logra pa nos Aruba haya 
nos propio Parlamento, nos propio moneda 
e florin, nos propio Algemene Rekenkamer y 
Raad van Advies. 


Tambe Betico Croes a logra cu nos lenguahe 
maternal Papiamento wordo reconoci. Betico 
Croes a dedica henter su bida pa lucha y duna 
Aruba su Status Aparte. E tabata un homber 
cu un gran vision y mision; “Aruba no por a 
sigui mas bao di a capa di Antias Hulandes 
y mester a bira un pais autonomo los for di 
Antias y cu un gobierno propio.” 


E celebracion di 18 di Maart y e luna di Maart 
en general ta uno cu ta promove nos cultura, 
nos cumindanan crioyo, nos musica tipico y 
nos artesania local. Sin e esfuerso y determi- 
nacion di nos libertador Betico Croes hamas 
nos lo por a disfruta di esaki. P’esey, tabata 
bunita pa wak con pueblo a bishita den forma 
masal e celebracion aki na Plaza Libertador 
Betico Croes. Manera custumber, tabata tin e 
tentnan yen di nos dushi cumindanan crioyo, 
artesania local, t-shirts y otro cosnan bunita 
pa cumpra sin falta e cosnan dushi pa bebe. 
Esaki compaña pa musica tipico continuo di 
nos muchanan, hobennan y adultonan local, 
artistanan tur ta, pa deleita e publico presenta 
y esnan cu tabata sigui e eventonan via di e 
medionan social y television. 


Sin duda Aruba lo sa con pa celebra e luna aki 
y sigur lo sa di celebra un biaha mas awe 17 
y mañan18 di Maart. 


Desde akinan un caluroso pabien Aruba 
di nos dia nacional di Himno y Bandera, un 
fabuloso 18 di Maart. Gosa conscientemente 
y laga nos haci esaki di un forma sigur. Si bo 
bebe no stuur! 


Parlamentario Marco Berlis (MEP): 


Pabien na pueblo di Aruba cu e celebracion di 18 di maart 


Celebracion di nos dia Nacional di Himno y Bandera! 


Diabierna, 17 Maart 2023 
COMUNIDAD 
26 
AWEMainta 


R 
elaciona cu Dia di Himno y Bandera, cu ta nos 
Dia Nacional, Departamento di Mucha y Ho- 
ben (DMH) ta para keto un rato, riba kico ta nifi- 
ca identidad nacional pa nos muchanan. Identi- 
dad di nacionalidad ta dificil pa defini, ya cu e ta 
conecta cu otro concepto tambe manera; etnici- 
dad, nacionalidad y nacionalismo, pues e por ni- 
fica algo diferente pa cada persona. Den Tratado 
Internacional di Derecho di Mucha tin dos arti- 
culo fundamental: Articulo 7 y Articulo 8. 
Articulo 7 Derecho pa tin un documento identifi- 
cativo 


Desde su nacemento, e mucha tin derecho pa 
adkiri un nomber, fam y nacionalidad. 
Tin dos tipo di circunstancia cu e mucha por 
adkiri su nacionalidad: 


DMH ta encurasha mayor pa tur mucha tin su 
identidad pa facilita su integracion social 


• Nacionalidad original of di sanger: e mucha ta rekeri su nacionalidad 
di su mayornan desde e momento cu e nace. 
• Nacionalidad door di residencia: aunke su mayornan tin otro naciona- 
lidad, e mucha ta adkiri e nacionalidad di e teritorio cu el a nace. 


Ta haya e nacionalidad na momento cu registra na Registro Civil. Ta bon 
pa accentua cu e mayornan cu no ta naci na Aruba, pero ta biba akinan, 
mester tin permiso valido pa por inscribi nan yiunan cu nace na Aruba. 
Esaki ta un elemento hopi importante, ya cu na prome luga, e ta defini 
e vinculo entre e persona y e ciudadania y na di dos luga, ta constitui e 
pertenencia di un persona y ta establece e calidad di un persona y su 
posicion huridico, cu ta unie na e poblacion di un pais. 


Kico ta pasa cu un mucha cu no tin documento cu ta identific’e? 
Un mucha cu no ta conta cu un documento di identificacion, ta core 
risico di keda den un situacion di exclusion social, unda e no lo por tin 
acceso na e servicionan fundamental manera; educacion, atencion y 
siguridad social y medico. Den varios caso, e mayornan ta percura pa 
tin un seguro apart, unda cu e mucha por haya e servicionan funda- 
mental, pero no tur biaha esaki ta e caso. Ta importante y fundamental 
pa mayor ta na altura y asumi responsabilidad pa su yiu tin un identifi- 
cacion valido. 


Articulo 8 derecho pa tin proteccion di e mucha su identidad 
Tur pais mester respeta un mucha su identidad. Mester yuda e mucha 
pa preserva su nomber, su fam, su nacionalidad y e relacion cu su 
mayornan. Den caso cu un mucha ta priva di su identidad, e pais mester 
proteha y yuda e mucha pa recupera esaki, mas pronto cu ta posibel. 


Ken ta Arubiano? 
Un pregunta cu hopi biaha nos ta haya nos mes confronta cu ne y un 
mucha no ta un excepcion, na momento cu bo puntr’e: Abo ta Arubiano? 
Varios di e contestanan cu nan ta duna, ta depende di e situacion di 
nan mayornan. Un mucha ta identifica famia, luga di nacemento y resi- 
dencia como factor fundamental pa determina nan propio sentimento 
di nan identidad nacional. Hopi biaha e muchanan ta pinta e perspec- 
tivanan stereotipico di nos identidadnan nacional; cas estilo bieu den 
color geel, Hooiberg, beach, mata di aloe, etc. Pero loke nos kier pa nos 
muchanan identifica nan mes tambe como un Arubiano ta; custumber, 
creencia, principio, norma y balor, cu ta fundamental pa desaroyo 
optimal y saludabel di un mucha y su identidad nacional. E mayornan, 
scol, deporte y media ta influencia masha hopi mes den formacion di 
e percepcion di nos muchanan como ciudadano Arubiano, unda nan 
por reconoce nan mes, como miembro fundamental di e sociedad y di 
cual nan tin un serie di derecho y obligacion como ciudadano. P’esey ta 
importante pa nos celebra e Dia di Himno y Bandera cu nos muchanan 
y asina sigui fomenta e amor, respet y balor propio pa pais Aruba, pero 
tambe nan identidad Arubiano. 

D 
iasabra 18 y diadomingo 19 di maart 2023 lo tuma luga 
na Club Aruba Juniors na Socotoro e final di e Torneo 
Himno y Bandera 2023. E aña aki lo tin participacion di Bo- 
naire Stars for di nos isla ruman Bonaire y Los Amigos di 
Corsou. Glovers, Astros, Surprise y Aruba Juniors ta e team- 
nan di Aruba cu lo participa den e finalnen. 


Aruba lo ta bon representa cu hungadonan di trayectoria 
largo manera Rock Angela, Feliz Thiel, Joy Orman y Alex 
Falconi. 


E teamnan ta parti den dos poole cualnan ta A: Glover, Aruba 
Juniors y Stars di Bonaire y B: Astros, Surprise y Los Amigos 
di Corsou. Pa 9:30 AM diasabra mainta umpire lo canta 
Playball pa Glovers enfrenta Aruba Juniors. E di dos wega cu 
ta programa pa 11:15 lo ta entre Astros y Surprise. Despues 
ta sigui e weganan Glovers contra Bonaire Stars y Astros 
lo enfrenta Los Amigos den e ultimo wega di e finalnan di 
diasabra. 


Pa 4:30 PM lo tin un wega amistoso cu lo bay entra 
Boomerang y Tigers. E weganan ta continua diadomingo 
mainta cu Aruba Juniors enfrentando Bonaire Stars sigui pa 
Surprise contra Los Amigos. Pa 1or PM lo tin e wega pa wak 
ken ta sali nr 3 di e torneo. E gran final lo wordo hunga entre 
e ganado di e dos poolenan. E wega final ta programa pa 
cuminsa 2:45 PM. 


Manera ta tradicion, diasabra 18 di maart, lo tin un ceremonia 
unda cu lo duna homenahe na dos persona cu a contribiu 
na e deporte di softball. Ta trata aki di Ferdinand Flanders 
di Aruba Juniors y Gordon Toussaint kende ta e entertainer 
deportivo mas popular cu Aruba a yega di conoce. 


Di 4or en adelante Gordon Disco lo pone ambiente cu su 
musica bon varia. Diadomingo durante e finalnan Je’O 297 
di Jersey Isenia lo los algun piesa pa tur bailado presente. 
Jersey no ta un desconoci den e mundo di música. E tabata 
cantante estelar di Doble R na Corsou y Pegasaya na 
Hulanda. Tambe e tabata finalista varios biaha di e festival 


Final di Torneo 
Himno y Bandera 
na Aruba Juniors 


Cu participacion di Bonaire Stars y 
Los Amigos di Corsou ta den e torneo 


di tumba di Corsou. Bar y cushina manera ta custumber lo 
ta bon gestok. Si bo ta gusta wak bon wega di softball den 
un ambiente familiar ta na Club Aruba Juniors bo mester ta. 
Nos ta warda bo diasabra y diadomingo pa celebra Aruba su 
Dia di Himno y Bandera. 

A 
we, 17 di maart 2023, dia dis t. Pat- 
rick na Merca pero bispo di Himno 
y Bandera na Aruba, e palacio di biyar 
na Tanki Leendert lo tin un sambomba- 
so di domino y biyar! Cuminsando pa 
8’or di anochi, varios departamenton- 
an di gobierno lo enfrenta otro ariba 
mesa di biyar, y dos team rival “de bida 
o muerte” lo bataya otro ariba mesa di 
domino. 
Ultimo encuetro, e ekipo cu disfruta di 
“La Buena Vida”, esta BIBA LEKKER DT, 
a suta e team di Sunny, esta SUNNAMI 
DT, hera mata cu domino strak di nivel 
di stratosfera! E revancha, e sed pa 
paga lomba bek, ta den Sunny su boca 
desde e anochi fatal ey y awor porfin, 
diabierna awor, e lo haya su chens p’un 
comeback! 


Riba mesanan di biyar, un table lo 


bula ora ekipo di departamentonan 
di gobierno lo enfrenta otro. Aki ta 
Inmigracion, AAA, Brandweer, Gen. 
Air, Douane, GKMB, US./Grenspolitie, y 
Kustwacht lo bataya otro pa wak ken ta 
bay cu e copa tan anhela. Nos departa- 
mento di “Odds Calculation” ta informa 
cu tin varios departamento tin “Aces 
up their sleeve”! Entre otro Douane, 


GKMB, y Brandweer te guynan pa tira 
bista riba nan! 


Shonnan amante di un anochi crioyo, 
esaki te chens! Entrada ta completa- 
mente gratis pa pueblo en general, 
diabierna awor cuminsando pa 8’or 
di anochi n’e Palacio di Biyar na Tanki 
Leendert! Yegaaaaa! 


A 
we, 17 maart 2023 pa 7:00 ano- 
chi lo tuma inicio di Torneo Himno 
y Bandera di Bolas Criollas na Papaya 
Ranch. Cu un record di inscripcion, lo 
tin participacion total di 20 ekipo den 
categoria di cabayeros y 19 ekipo den 
categoria di damas. 


Diasabra 18 maart 2023 pa 10:00 mainta lo tin canto di 
Himno y hisamento di Bandera pa despues ekiponan sigui 
bataya pa asina anochi tin e gran final pa haya resultado 
di Campeon, Sub-Campeon, 3er y 4to luga den cada cate- 
goria. Tambe lo tin Mihor Boche y Mihor Arrime den cada 
categoria. Pa culmina e torneo lo tin ambiente musical di 
One of A Kind desde 7:00 anochi, bin baila y gosa! 


Papaya Ranch ta invita henter pueblo di Aruba pa apoya 
nos ekiponan di bolas criollas y pasa dia cu famia y disfruta 
di un bar bon surti y cushina crioyo crioyo! 
Ban hunto celebra nos Dia Nacional y engrandece bolas 
criollas y deporte di Aruba en general. 


Sambombaso di domino y biyar pa Dia di Himno y Bandera 


Torneo Himno y Bandera 
di Bolas Criollas na 
Papaya Ranch 


E 
n conexion cu Dia di Himno y Bandera, diasabra 18 di 
maart lo no tin sorteo di merdia y anochi di Lotto, E Lo- 
teria di Aruba. Sorteo di Lotto 5 lo hunga riba diadomingo 
19 di maart pa 2or di merdia y bo tin e chens di gana e jack- 
pot di 575 mil florin! 


Ta corda hungadonan pa cumpra nan Lotto trempan, pa 
evita cu ta keda for di e sorteo y como tal, keda for di e 
chens di cambia nan bida cu Lotto, E Loteria di Aruba. 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 3, 
Multi-X, Lotto di Dia, Lotto 5, Mini Mega y cu su Mega Plus y 
e diferente weganan di Raspa y Gana y tambe lo por hunga 
Lotto Online. 


Cumprando Lotto bo ta contribui na deporte riba nos isla. E 
meta ta pa organisa loteria, cambia bida di su hungadonan 
y na mes momento inverti den deporte local pa medio di 
donacionnan na e comision di subsidio. 


Riba ‘Dia di Himno 
y Bandera’ no lo 
tin sorteo di lotto 

R 
iba 1 juli 2023, e teritorionan Caribense di Re- 
ino Hulandes y Surnam ta conmemora 160 aña 
di abolicion di sclavitud transatlantico. No obstan- 
te, e abolicion aki, cu a tuma luga riba 1 juli 1863, 
no a nifica cu sclavitud tabata berdaderamente 
tra’i lomba. 
Na Surnam e ex catibonan mester a traha forsosa- 
mente pa 10 aña mas riba e plantashinan pa asina 
esakinan por a keda den funcion. Ademas catibo 
tabata ser transporta ilegalmente for di Africa pa 
Surnam despues di abolicion. 
Na Corsou e catibonan liber mester a keda traha un 
dia den siman pa nan shonnan pa asina nan (esta 
e catibonan) por a keda biba den nan casitanan. 
Pa por a sobrevivi, y changa pa pobresa y hamber, 
tin tabata hasta sclama pa introduci sclavitud bek. 
Na Aruba abolicion di e economia di plantashi 
chikito cu tabata existi riba e isla ei, e resulta den 
trabou den cunucu yi trabou di cas a cambio di 
compensacion masha abou. Fuera di esey, pa hopi 
aña a existi un prohibicion pa loke ta trata matri- 
monio entre di catibonan liber y descendiente di e 
doñonan di catibo. 


Skirbi pa drs. Evelin Pierre-Dumfries. 
Siman pasa mi tabata di bishita cerca prof. dr. 
Humphrey Ewald Lamuld, experto riba e tereno 
di sclavitud na Surnam, cu enfoke riba locual a 
sosode riba e plantashinan. 
Durante e charla aki e profesor a pone enfasis riba 
e contexto Caribense tambe, esta cu catibonan 
Caribense tabata ser e emplea na Surnam. Esaki 
tabata e asina yama “trahadonan no abonado 
Caribense” cu tabatin necesidad di dje pa asina e 
plantashinan na Surnam por a keda den funcion, 
por cierto bou di supervision Hulandes. Esaki a 
sosode despues di abolicion di sclavitud na 1830 
den e colonianan Ingles y despues di abolicion 
door di Hulanda. E “período Caribense” aki a tuma 
luga entre di 1863-1899, prome cu yegada di e 
trahadonan no abonado procedente di, entre otro, 
Indonesia y India. 
Loke tambe a bini dilanti ta cu solamente esnan cu 


tabata catibo promé cu 1 juli 1863, ta ser menciona 
den e registronan di catibo bou di e nombernan cu 
tabata ser duna na nan. 


Propiedad carnal 
Mi a scucha hopi historia cu a afecta enormemente. 
Un di historianan aki tabata tocante e yiunan di e 
catibo, particularmente muchanan muhe chikí y 
mucha muhe hoben. Hopi di nan tabata ser forsa 
pa provee den e necesidadnan sexual di e doñonan 
di catibo; explicitamente bisa nan tabata ser viola. 
Nan mayornan no tabatin derecho di defende nan, 
paso banda di e echo cu e muchanan aki tambe 
tabata catibo, nan tabata ser considera como 
nada mas cu propiedad carnal. Den cuadro di 
esaki, dos dama cu tambe tabata presente a conta 
mi cu awendia hopi hende muhe descendiente di 
catibo te ainda ta sufri di e crueldadnan aki: nan 
ta sinti nan mes “fis” y “sushi”, nan tin miedo di 
ser rechasa y hopi tin dificultad di establece rela- 
cionnan sano y stabiel. 
Catibo hende homber tabata padece mas tanto: 
hopi tabata ser mara na palo, cu man cu pia den 
posicion di feto, y ser suta sin misericordia. Tin 
tabata ser kima tambe simplemente paso nan 
tabata pidi nan libertad. 
Hopi crueldad tabata tuma luga den bista di famia, 
incluyendo mucha chikí, cu mester a presencia tur 
esaki contra di nan boluntad. 


No tabatin sitio pa afeccion 
Nos ta biba den presente, pero te ainda tin 
hopi pregunta tocante pasado: con ta para cu e 
consecuencianan social-emocional di sclavitud 
Hulandes? Con ta para cu e desigualdad social si 
ta trata di e descendientenan di catibo? Y con por 
ta cu hende por ocasiona otro tanto daño asina? 
E diferente efectonan si ta trata comportacion di 
descendientenan di catibo a ser discuti amplia- 
mente durante e charla aki. Tambe a para keto n’e 
criansa cu yiunan di e descendientenan a ricibi y 
e consecuencia cu esaki tabatin tanto riba nan y 
e generacionnan despues di nan. Al fin y al cabo, 
yiunan di catibo semper a ser lanta cu e pensam- 
ento cu trabou ta lo primordial; p’esey no tabatin 
sitio pa afeccion. Nan mayornan tabata biba hopi 
biaha separa di otro. E muchanan aki mester a 
traha, di forma independiente y bou di e mes mal 
condicionnan cu nan mayornan, riba e plantash- 
inan. Enseñansa no tabata tuma luga, kier men nan 
no tabatin mag di siña lesa ni skirbi, pero tampoco 
nan tabatin mag di hunga. 


Lucha interno 
Tur esaki por ta e motibo tras di e echo cu hopi 
descendiente di catibo tin dificultad di forma 
vinculo y e echo cu tin tanto famia di un mayor 
so y tambe tanto divorcio? Ta paso, di generacion 


pa generacion, nunca tabatin suficiente ehempel 
di kico un nucleo familiar “comun” ta encera? 
Catibonan hopi biaha tabata purba di establece un 
“verbuntu” cu otro. Pero dicho aliansa amoroso no 
tabata ser permiti; despues di tur cos, catibonan 
por a ser separa di otro cualke momento pa ser 
rebende cu doñonan di otro plantashi. Si nan no 
tabata ser rebende, mucha chiki hopi biaha tabata 
ser cria pa nan mama- i welanan. Hende homber 
tabata ser uza, entre otro, como crio. 
Finalmente, e lucha interno y rivalidad cu hopi 
biaha ta existi entre descendientenan den Caribe 
Hulandes y descendientenan na Surnam por ser 
declara a base di e “trahadonan no abonado 
Caribense” cu a ser emplea na Surnam? Ken sa? 


Individualidad 
Echo ta cu e crueldadnan y efectonan posterior di 
sclavitud transatlantico ta bisto te ainda den e dife- 
rente sociedadnan cu tabatin di haber cu esaki. Tin 
biaha di forma explicito, tin biaha di forma latente, 
sin embargo den tur tipo di manifestacion y rela- 
cion interpersonal. 
Mi ta spera di curason cu 1 juli 2023, 160 aña 
despues di abolicion di sclavitud, lo ta den marco 
di e futuro di tur descendiente di catibo, pero di 
forma estrecho y inclusivo. Respet pa tanto esnan 
cu a sobrevivi e travesia y sclavitud como esnan cu 
perde nan bida. Respet pa esnan cu, a pesar di tur 
desafio, a sigui lucha y, por ultimo, pordon y recon- 
ciliacion. 
Pero tambe cu den tur pais envolvi, actividadnan 
por tuma luga den cua tur descendiente por 
reconoce nan mes. Cu otro palabra, suficiente aten- 
cion pa e individualidad di sclavitud transatlantico 
cu a tuma luga riba Aruba, Corsou, Sint-Maarten, 
Sint-Eustatius, Saba, Boneiro y na Surnam. 


********************************** 
Fuente: 
Familienaam & Verwantschap van emancipeerde 
slaven in Suriname. Zoeken naar voorouders. 
Professor Dr H.E. Lamur et al. “West Indische 


Contractarbeiders in Suriname 1863-1899. 


Catibonan Caribense tabata ser emplea di forma 
cruel na Surnam despues di abolicion di sclavitud 

WILLENSTAD - Principio dje luna aki Corte mester a inter- 
veni den un caso rondo di un yiu di 4 aña caminda siendo 
cu e no ta casa cu e mama, ta uza e yiu como pingpong pa 
venga e mama. 
Su vengansa ta pasobra e mama a haya otro compañero di 
bida y e homber Curasoleño no ke pe compañero nobo dje 
mama, mishi cu e yiu. Un di su reclamonan principal ta cu su 
conocinan ta blo manda App pe cu e homber nobo cu e yiu 
den brasa. Prome cu a continua cu e caso cu corte a trata 
un biaha caba den forma preliminar, hues a pidi conseho 
di Voogdijraad. Luna pasa hues a fiha fecha pa atende e 
tata hunto cu un representante di Voogdijraad pa yega na 
un areglo ki dia e yiu por keda cerca e tata y ki dia cerca e 
mama. 


Na prome bista e areglo ta un cos monstruoso caminda e 
mucha a bira bala di pingpong entre e mama cu e tata. Nunca 
e yiu no a drumi cerca e tata y despues cu el a bandona e 
mama, ta den cama di su mama e ta drumi. Hues a cuminsa 
pa señala cu e homber ta machista y violento y a menasa 
tanto e mama como su compañero nobo. Tin hasta graba- 
cion di su explosion di furia contra e mama y su amante 
nobo dilanti dje funcionario di Voogdijraad. Voogdijraad 
no a haci recomendacion den e caso aki pasobra e homber 


mester cambia su comportacion pa bin na consideracion pa 
e yiu bin keda cerca dje den siman y den fin di siman. 


E mes a desbarata su chens cu su comportacion cu nan a 
graba di dje y cu no tabata un incidente sino cos di tur E 
grabacion ta mustra cu e kier dicidi riba e muhe y ke pa 
‘delete’ e foto for di Facebook. E tata biologico ta haya cu 
e contacto entre e homber nobo y e mama no ta cuadra 
cu cultura di Corsou y ta pone cu e no por consulta di un 
manera decente, respetuoso y manera un adulto cu e mama. 


AREGLO DI BISHITA 
Voogdijraad tabata presente pa ofrece un programa di 
bishita dje yiu cerca e mama y e tata pero sigur no pa nan 
dos hunto cuida e yiu. Di otro banda corte ta kere cu e tata 
por cuida e yiu (muhe) cariñosamente pero tin inclinacion 
di malcria a yiu, mas ainda cu e ta yiu muhe. Hues a reco- 
menda e mayornan pa nan palabra cu otro cua di nan ta 
duna e yiu cua regalo. E relacion dje tata cu e yiu a daña for 
di april di aña pasa y esey mester drecha. Seguidamente e 
tata a presenta un proposicion pe yiu ta cerca dje tanto den 
siman, den weekend, riba dianan di fiesta y den vakantie, 
riba Dia di Tata y dia e haci aña. Pa Dia di Tata e ke pa e yiu 
keda drumi cerca dje. 


Boet condicional pa studiante cu 
a core auto sin e documentonan 


WILLEMSTAD - Den sala di corte a presenta diaranson,15 
di maart, un studiante masculino ‘D’ di 18 aña, kende dia 7 
di januari, polisnan a haya ta core auto sin e documentonan 
rekeri. ‘D’ no tabatin su papel di seguro, ni ‘keuringscaart’ 
na ordo. Segun e acusado e tabata haciendo e tramitenan 
necesario pa pasa tur cos riba su nomber. El a caba di cumpra 
e vehiculo. Fiscal señora mr. Keller a mustra e hoben aki cu 
loke el a haci ta tuma un riesgo demasiado grandi, pasobra 
imagina bo si el a hay’e den un accidente di trafico! Seguro 
lo no a responde y e lo ta sigur cu mannan na cabes pa 
cubri e gastonan. Fiscal evaluando tur loke e hoben studi- 


ante aki a faya cune y su reaccionnan al respecto, a yega na 
un demanda di castigo di un boet di 400 florin di cua 100 
florin condicional. Hues mr. Sigmar Carmelia a expresa di a 
tuma nota di sentido di responsabilidad cerca e ciudadano 
aki, ya cu el a presenta den sala di corte pa duna cuenta y 
rason pa su acto incorecto. 
Finalmente ‘D’ a regresa cas cu un castigo condicional den 
forma di un boet di 400 florin di cua 200 florin condicional, 
mara na un periodo di prueba di 1 aña, combina na e hecho 
cu ta permiti’e paga den algun luna,te ora e debe di 200 
florin keda likida. 


Pa machismo di tata di yiu 


Tata biologico ta uza su yiu di 4 aña 
como ‘instrumento’ pa terorisa e mama 

Fortaleza Pa Famia 


TA un bunita palabra, pasobra hopi biaha nos mester di algo, pero nos no kier, habri nos curason pa e cambio tuma luga. 
Tin biaha hende grandi ta actua manera mucha chikito, nan mester bebe un remedi pa nan bira bon, pero nan no kier 
pasobra remedi cu alcohol no ta ruman. 


Bijbel ta siña nos y ta para skirbi den 2 Corintionan 5:17: P’esey si un hende ta den Cristo, ta un criatura nobo e ta, e 
cosnan bieu a pasa caba, ata tur cos a bira nobo. Esey ta nifica cu tur nos picanan y tur nos debilidad nan Cristo Hesus a 
tuma encargo di nan pa asina nos por cuminsa un bida nobo den Cristo. 


Awor cu Cristo den nos bida ta nifica cu nos no por continua den e bida bieu, pasobra caminda Cristo ta biba, pica, 
paranda y inmoralidad no por ta biba. 


Cristo ta bisa bin manera bo ta, pero bo no por keda manera bo ta, Cristo no ta un decision temporal, e ta un decision 
eterno, pasobra ora nos tin bida den Cristo Hesus nos ta biba den claridad, pasobra claridad ta Cristo, E ta e E luz di 
mundo, esun cu ta den Cristo no por ta den scuridad. 


P’esey e palabra di Dios ta bisa nos den Lucas 21:19: 
Door di boso perseverancia,(pasenshi) boso lo gana boso alma. 
Ora nos entrega nos bida na Cristo tin un caminda largo pa bay, y e ta conoci como e caminda di rechasa pica y biba pa 
Señor, miho bisa buscando santidad den Señor. 


Persevera ta nifica kico cu bini den bo caminda, mantene bo bista riba Cristo. 
No keda straño si bo mester perde amistad. 
Of por ehempel bo hendenan di cas lanta contra bo. 
Colega di trabao no ta saluda bo. 
Otronan ta bisa cu bo ta husga, djis pasobra bo a reprende e pica cu nan ta haci. 
Pasobra no ta tur hende kier wordo coregi, tin hopi hende kier biba den wonderland, sin ley, sin respet, sin orden ,yena 
cu inmoralidad. 


No ta tur hende por soporta esnan cu ta rechasa pica, inmoralidad y bruheria, pero e gran secreto ta pa sigui stima hende 
cu e amor di Cristo Hesus y ofrece nan ayudo den nan necesidad, manera ta para skirbi den e buki di Judas 1:20-23). 


Hende mester compronde cu bo no por sirbi dos Dios, bo no por come na dos mesa, e asunto aki no ta religiosidad, pero 
e ta realidad na cual na final di bo bida ,sea bo ta drenta cielo of bo ta drenta fierno. 


A yega tempo pa hende realisa cu si un hende ta den Cristo,e mester laga e bida bieu, cual ta tur locual tin skirbi den 
Galationan 5:19-21 y 1 Corintionan 6:9+10 y wak bon kico ta para skirbi na 1 Corintionan 6:11. 
Cu ta splica nos claramente cu tur hende tin e oportunidad pa un bida nobo,den Cristo. 


Salmo 103:3 ta splica cu Dios ta pordona tur pica, kiermen hende no ta obliga pa permanece den un bida di pica. 


Cristo Hesus no a bini pa condena ningun hende, pero ora hende no ta kere den Cristo y ta rechasa Cristo den nan mente 
y cu nan actitud, nan ta condena nan mes (Juan 3:17+18). 


Hesus no a condena e muhe gara den adulterio, pero Hesus a bise bay y di awor en adelante no peca mas (Juan 8:1-11). 
Tin un gran oportunidad pa tur esnan cu kier arepenti y aparta for di pica, Cristo Hesus ta brasa habri pa nos tur. 


No ta tempo pa biba scuridad (1 Juan 1: 5-7). 
Sinceramente, Pastor Marcel Balootje 


Tur hende tin mester di Cristo, pero tur hende ta anhela, Cristo den nan bida? 

“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felecita 
Acosta-Croeze 
Miho conoci como: “Cita” 
*19-03-1939 - †13-03-2023 


Na nomber di su: 
Yiunan: 
Roland Acosta Jr y Sandra Acosta-Figueroa 
Rocila Acosta 
Omar Acosta 
Sonaly Fernandez-Acosta y Jerusho 
Fernandez 


Nietonan: 
Stephan Acosta y Gloria Noreña 
Kamilah Acosta 
Karyme Acosta 
Thalia Tromp 
Marco Tromp 
Kiira Tromp 
Athina Fernandez 
Viva Fernandez 


Bisanieto: 
Stephan Acosta Jr. 


Rumannan: 
†Maria Croeze y †Thomas Schwengle 
†Fransisco Croeze y Mariana Croeze 
Werleman 
†Francisca Croes-Croeze y †Pablo Croes 
†Jose Croeze y Nani Croeze-Maduro 
†Hipolito Croeze 
Catalina Solognier- Croeze y †Armindo 
Solognier 
Miguel Croeze y Rosy Croeze-Maduro 
Enriqueta de Cuba-Croeze y †Eric De Cuba 
Ramiro Croeze y Jacqueline Croeze-Ras 
Adolfo Croeze y Mariela Croeze-Goitia 


Subrina (o) y Famia: 
†Sissi, Lili, Mily, Marion, Paco, Lucky, Glenn, 
Dalilah, Selena, Nanette, †Joyceline, Alvin, 
Maureen, Armin, Indira, Nizana, Jose, Andrea, 
Greg, Rigo, Curt, Surella, Astrid, Fito. Aiza, 
Oddy, Aldrich, Randall, +Leo, Ramsay, 
Aldwin. 


Primanan y primo cercano y famia: 
Mechi, Ucha, Meri, Lucy, Betty, Roosje, †Dario. 


Prima y primonan Croeze y famia. 


Demas famia: Croeze, Acosta, Croes, 
Werleman, Kock, Wever 


Personanan keri: 
Silvia Krozendijk, Rosalba Vides, Emile de 
Cuba. 


Ta invita pa e acto di entiero cu lo tuma lugar 
diabierna 17 di maart 2023 na Royal Funeral 
Home di 9:00 pa 11:00 am, despues saliendo 
pa Santana catolico na Playa. 


Loof de HEERE, want Hij is goed, 
want Zijn goedertierenheid 
is voor eeuwig. 
Loof de God der goden, 
want Zijn goedertierenheid 
is voor eeuwig. 
Loof de Heere der heren, 
want Zijn goedertierenheid 
is voor eeuwig. 


A fayece cristianamente: 


Jacobo (Coby) Alders 
*2 september 1939 
† 14 maart 2023 


Na nomber di su: 


Yiu: 
Diandra Alders 


Nieta: 
Angiolina Alders 


Rumannan: 
† Nildo Alders & † Helenita Alders - Geerman 
† Hans Alders & Mena Alders – Croes 
Anna Semeleer – Alders & † Epifanio Semeleer 
Donny Alders 
Bano Alders & Yolanda Alders – Bisslik 
† Mina Alders – Martis & Alex Martis 
Ina Casseres – Alders & Carlos Casseres 


Subrino y Subrina: 
Roland – Ronny - †Elsio – Giovanni – Brian – Rudy 
– Rose – Geraldine – Carol (iha) – Nino – Jairo – 
Chantal – Farah – Shaïnah 


Ellen Henriquez 


Bon amigonan: 
Dan Oduber 
Boyki Sperwer 
Frank Leañez 


Un danki special pa e team di cas di cuido 
H.O.P.E. cu a cuida Coby cu hopi amor y carino. 


Acto di despedida lo tuma lugar Dialuna 20 di 
maart 2023, for 2 or pa 4 or di atardi na Royal 
Funeral Home, respons lo cuminsa pa 3:30 di 
atardi. 


Cremacion lo tuma lugar den seno familiar. 


“Señor ta mi wardador, mi’n tin falta di nada. 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haya forsa”. - Salmo: 23 


Cu inmenso dolor na nos curason, pero conforme 
cu boluntad di Dios, 
nos ta participa fayecimento di: 
Sr. Antonio E. Kelly 
Mihor conoci como “Toni” of “Tonichi” 
*14-06-1941 †11-03-2023 


Na nomber di su: 
Rumannan: 
Juan Kelly y Blanca Boekhoudt y famia. 
Franciquita Kelly 
Margaritha y Nicasio Figaroa 


Sobrina y sobrinonan: 
Kathleen y Wilfred de Cuba y yiunan 
Alexander Figaroa y Isihayro Roza 
Vincent Figaroa y Siegfrieda Rietwijk y yiunan 
Jairo Kelly 


Primo y primanan 


Demas famia: Kelly, Franken, Figaroa, Ruiz, 
Britten, Tromp, Wolff, Christiaans, de Cuba, y 
demas famia ta invita tur y amigo y bisiñanan, 
conoci y ex-compañeronan di ex Sheraton Hotel 
y Albo Aruba NV. pa acto di entiero cual lo tuma 
lugar diabierna 17 di Maart 2023 na Misa Santa 
Anna na Noord y despues pa Santana Catolico 
na Noord. 


For di 2’or te cu 4’or nos defunto stima lo ta 
reposa den Misa Santa Anna na Noord. 
Disculpa nos si den nos tristesa nos a lubida un of 
otro famia. 
Nos ta lamenta cu despues di entiero nos no por 
ricibi bishita di condolencia na cas. 


The Lord is my shepherd; I shall not want. He 
made me lie down in green pastures and leadeth 
me beside the still waters. He restoreth my soul: 
he leadeth me in the paths of righteousness for 
his name’s sake. 
Psalm 23 


Elpidio Morales 
*07-04-1950 - †11-03-2023 


Date and time for funeral will be announced 
later. 


“Señor a trata mi segun mi bon conducta, 
E’la recompensa mi pa mi mannan limpi, 
pasobra mi a sigi Señor su camindanan y mi no 
a peca bira lomba pa Dios. 
Tur Su decretonan m’a tene mi dilanti, nunca 
mi no a rechasa su mandamentonan.” Salmo 
18:20-22 


Cu dolor na nos curason, nos ta participa 
fayecimento di nos ser stima: 


Maria I. 
Broekman-Tromp 
Cariñosamente yama “Ina” 
*01-02-1944 - †14-03-2023 


Acto di despedida lo wordo anuncia despues 

“Canta grandesa di Señor huntu cu mi, ban 
alaba Su nomber tur huntu!” 
- Salmo 34: 3 - 


Cu dolor profundo na nos curazon pero 
agradecido pa tur locual ela significa pa 
nos, nos ta anuncia fayecimento di: 


Estanislao Croes 
Mihor conoci como “Cado” 
*13-11-1939 - †12-03-2023 


Na nomber di su: 
Esposa: 
Ramona Hilma Croes-Sanquintin Soto 


Mayornan: 
†Juan Bautista Croes 
†Ruperta Croes Lampe 


Rumannan: 
†Vda Catharina Luydens-Croes & famia 
†Frans Croes & famia 
†Vda Margarita Ling-Croes & famia 
† Vda. Silvinia Chan-Croes & † Let Ying 
Chan & famia 
†Bruno Croes & famia 
†Johans Croes & Jenny Croes-Eduards & 
famia 


Yiu: Robert Alex Ricardo Gomez 


Yiunan di criansa: 
Carolina Valdez 
Kelvin Rafael Valdez 
Rakel Sanquintin 
Cristina Sanquintin 


Suegra: 
Vda. Gilma Sanquintin Soto 


Cuñanan: 
Marina Sanquintin 
Mercedes Sanquintin 
Cleotirdes Sanquintin 


Primo y primanan, sobrino y sobrinanan 


Demas famia: 
Croes, Sanquintin Soto, Haseth, 
Mendez, Galicia, Bennett, Briesen, Ling, 
Goedgedrag, Arends, Arendsz, Lampe, 
Peterson, Geerman, Eduards, Van der 
Weide, Schwengle, Cabral, Yarzagaray, 
Winterdaal, Van der Linden, Laaf, De Cuba, 
Thijsen, Bernabela, Larmonie, Wouters, 
Limonier, Terrero, Maduro, Fingal, Luydens. 


Kier a invita tur amigo, bisiña y conocir pa 
asisti na e acto di despedida cual lo tuma 
lugar diabierna 17 di maart 2023 pa 6’or 
di atardi pa 8’or di anochi na Pray Funeral 
Home. Despues lo tin cremacion den seno 
familiar. 


Si den nos tristeza nos por a lubida un of 
otro familiar nos kier a pidi nos mas sincero 
disculpa. 


Nos ta lamenta cu despues di despedida 
nos no ta ricibi bishita di condolencia na 
cas. 


“Bou di alanan di Dios mi ta sigur” 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende mi 
ta pone mi konfiansa” - Salmo 91:1-2 


Cu dolor na nos curason, nos ta participa 
fayecimento di nos ser stima: 
Sra.Vda. Getruida 
A. Leonard-de Cuba 
Cariñosamente yama “Lica” 
*16-11-1924 - †15-03-2023 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Juan Fransisco Flemming 
Miho conosi como: “Tio Fanfa” 
*27-01-1931 - †14-03-2023 


Na number di su: 
Mama: †Silvina (Chevin) Flemming-Lopez 
Tata: †ManuelFlemming 
Viudo di: Rosa Maria Oduber-Petra Vrolijk 
Manera yiu: Sharine de Castro-Evertsz y famia 


Yiunan: Juan Flemming y famia 
Xiomara Paul-Flemming y famia na Curacao 
Jean Mary Flemming y famia na Hulanda 


Manera yiu: Zulma Vrolijk y Gary Cham y famia 


Nieto(a)nan: 
Gabi y Eugenio 
Queena y Breanna (Cur) 
Indiara de Castro y yiunan 
Jacques de Castro y famia 
Yaraesi de Castro 
Giancarlo de Castro y famia 
Derek de Castro y famia 
Tur su sobra bisanieto nan na Hulanda 


Rumannan: 
Clara Sequera y famia 
†Carlino y †Pansi Rusman 
†Shon Beby Rusman 
†Anna y †Victor Grunning y famia 
†Colastica y †Donny de Castro Rusman 
†Lucila Flemming 
†Riginaldo y †Gisela Flemming y famia 
†Marcelino Flemming 
†Maximo (Shon Ma) y †Mani Flemming-Wester y famia 
†Ronald y Violeta Flemming y famia (USA) 
†Frans y †Fransisca Ras y famia 
†Angelica y †Marco Dirksz y famia 


Swa y cuñanan: 
Dan Oduber y Naline 
Astrid y Jose Contreras y yiunan 
†Alfred Oduber y yiunan 
Corry Oduber y yiunan 
Hildo Vrolijk y esposa 
Ignacio Vrolijk y yiu 
Silvio Vrolijk y Ludwina 
Emilia 


Tur su subrina y subrino nan mucho hopi pa menciona 
na Hulanda, Merca, Corsow, Aruba, tur su Primo y 
Primanan na Aruba y Corsow, tur su ihanan 


Tur su Amigo y Amiganan: Nancha Coffier, Lilian Stacia, 
Robby Jansen, John John Reyes y Maricarmen, Eric 
Pieternella, Patrick y Cynthia Paris, Jacques de Castro, 
Eby Arends, Eric y Wina Arendsz, Doc Williams, Shon Pe 
y Rita, Daphny Arends, Ramon Galmeyer, Dididi, Famia 
Harms, Randolph Arvelo, Oswald Specht, John John 
Flemming 


Demas famia nan: Dirksz, Ras, Oduber, Vrolijk, Croes, 
Wentwoord, Lopez, Lacle, Boekhoudt, Snijders, 
Elmondalek, Arends, de Castro, Evertsz, Contreras, Sille, 
Paul, Arvelo, Grunning, Figaroa, Samson, de Haseth, 
Heyer y tur su integrante nan di Grupo Rondalla Aruba, 
Mando Rasmijn di Mandingo Snack 
Su Ayudante stima: Suzette Lavages 


Nos kier a pidi nos disculpa si den tristeza nos por a 
lubida algun miembro di famia. 


Oportunidad pa condolencia: diabierna 17 di maart 
2023 na Aurora Funeral Home di 7:00 pa 9:00 pm 


Ta invita pa e acto di despedida cu lo tuma lugar 
dialuna 20 di maart 2023 na misa Inmaculada 
Concepcion na Sta Cruz di 9:15 pa 11:00 di mainta, sigi 
pa e acto di cremacion den seno di famia. 


Despues di entiero nos no ta risibi bishita di condolencia 
na cas. 


“Dios ta amor….. y amor ta Dios, 
maske mi no ta na e mundo aki, tur día lo mi ta 
banda di boso Curazon, mi por stens di loke Señor 
ta hasi” - Salmo 33 


Cu un curazon kibra, pero inmensamente 
agradecido pa tur loke ela significa pa nos, 
nos ta anuncia fayecimento di: 


Silvio Casper Croes 
Ex Taxi – 179 
20 december 1944 – 15 maart 2023 


Na nomber di : 
Casa: Annie Croes-Lampe 


Yuinan: Leonardo y Laraine Croes-Geerman 
Michel y Willeke Croes–van Zoest 
Sergio y Annie Barros–Ridderstaat 


Nieto(a)nan: Mathias y Feline Croes 
Sergianny y Gissiane Barros 


Rumannan: †Margo Croes 
†Roberto Croes 
Mani Croes y famia 
Greta Kock-Croes y famia 
†Fabia Croes y famia 
Rina Croes y famia 
Lica Lacle-Croes y famia 
Mena Croes y famia 
Candy Croes y famia 
Gloria Croes y famia 
†Leo Croes y famia 
Cesar Lampe y famia 


Swanan: Jacobo (Cobi) Lampe y famia 
Rey Lampe y famia 
Nico Lampe y famia 


Famia ta invita tur demas famia, sobrino y 
sobrinanan, amigonan, bisiñanan, ex colega nan 
di taxi, y demas conocirnan pa asisti na e acto di 
entiero cu lo tuma lugar Dialuna 20 maart 2023 
pa 4 di atardi saliendo for di Misa Imaculada 
Concepcion pa Santana Católico “Santa Maria” 
na Santa Cruz. 


Nos defunto stima lo ta reposa for di 1 or di atardi 
den Misa Imaculada Concepcion na Santa Cruz. 


Lo tin un collect box disponible den misa pa 
donación pa Stichting Ambiente Feliz. 


Después di intiero no lo ricibi bishita na cas. 


